OpenLLM-France/wikimedia huggingface dataset:
# Miina Sillanpää

Miina Sillanpää, jaiotzez Vilhelmiina Riktig, (Jokioinen, Errusiako Inperioa, 1866ko ekainaren 4a – Helsinki, Finlandia, 1952ko apirilaren 3a) finlandiar politikaria izan zen. 1926-1927 urteetan, Gizarte Gaietako ministroorde izan zen. Langile mugimenduko funtsezko pertsonaia eta Finlandiako lehen emakume ministroa izan zen.

## Bizitza

Jokioinen jaio zen gosete garaian. Gurasoak Juho Riktig eta Leena Roth nekazariak izan ziren. Bederatzi seme-alabetatik zazpigarrena zen. Irakasle ibiltariekin eta lantegi-eskoletan ikasi zuen.
12 urte zituela, hasi zuen lan-ibilbidea Forssako kotoi fabrikan, eta gero Jokioinengo iltze fabrikan. 18 urte zituela, Porvoora joan zen neskame lan egitera eta izena aldatu zuen Miina Sillanpää bihurtzeko. 1901ean Neskameen Elkarteko zuzendari bihurtu zen. 50 urtez inguru izan zuen kargu hau.
1900etik 1915era Helsinkiko Etxeko Langileen Elkarteko Zerbitzarien Etxeko eta Enplegu Agentzian lan egin zuen. Garai horretan, 1906an, Finlandia emakume guztiei botoa emateko eskubidea eman zien Europako lehen herrialde eta emakumeak kargurako hautagai izateko aukera eman zuen munduko lehen herrialde bihurtu zen. 1907an, Miina Sillanpää parlamenturako hautatutako munduko lehen 19 emakumeetako bat izan zen.
Ez zuen Finlandiako Gerra Zibilean parte hartu. Väinö Tanner eta Matti Paasivuorirekin batera Guardia Gorri eta Zuriaren aurka egin zuen eta bakea eskatu zuen.
Hainbat aldizkari sindikalista edo sozialdemokratan lan egin zuen, hala nola, Palvelijatar aldizkarian 1905etik 1906ra, Työläisnainen aldizkarian 1907tik 1916ra eta Toveritar aldizkarian 1922tik 1943ra. Sillanpää aukeratzeko arrazoietako bat ezkongabea zela izan zen. 1930era arte, ezkondutako emakumeak formalki senarren tutoretzapean zeuden eta, beraz, ezin zuten kazetari lanetan aritu.
1926ko legebiltzarrerako hauteskundeen ondoren, Väinö Tanner sozialdemokrata lehen ministro bihurtu zen. Miina Sillanpää Gizarte Gaietako ministroorde izendatu zuen, eta herrialdeko historiako lehen emakume ministroa bihurtu zen.
Helsinkin hil zen, 85 urte zituela.

## Erreferentziak

* 1 2 3 4 (Frantsesez) Tuhkunen, Taïna. (2013). «Sillanpää, Miina [Jokioinen 1866 – Helsinki 1952 ]» Dictionnaire universel des créatrices. Éditions Des femmes, 3998-3999 or. ISBN 978-2-7210-0631-8..
* 1 2 3 4 (Ingelesez) «Real bridge-builder became Finland's first female government minister» This is Finland (Noiz kontsultatua: 2023-09-26).
* ↑ (Finlandieraz) «Miina Sillanpää – lasikaton rikkoja, naisten ja lasten oikeuksien puolustaja» Yle.fi 2020-09-30 (Noiz kontsultatua: 2023-09-26).
* ↑ (Finlandieraz) Korppi-Tommola, Aura. (2016). Miina Sillanpää - edelläkävijä. Helsinki: Suomen kirjallisuuden seura, 99-102 or. ISBN 978-952-222-724-9..
* ↑ (Finlandieraz) Mäkinen, Terhi. «Historian suurnaisia: Ensimmäinen naispuolinen ay-pomo» Tehy-lehti 2017-08-31 (Noiz kontsultatua: 2023-09-26).

## Kanpo estekak

* Datuak: Q468888
* Multimedia: Miina Sillanpää / Q468888
# Tiina Lillak

Ilse Kristiina Lillak, ezagunagoa Tiina Lillak izenez (Helsinki, Finlandia, 1961eko apirilaren 15a) finlandiar atleta da, xabalina jaurtitzen espezialista,1983ko Helsinkiko munduko txapelduna eta 1984ko Los Angeleseko Olinpiar Jokoetako txapelduna.
Finlandiak, xabalina jaurtitzeko tradizio handia duen herrialdeak, ez zuen inoiz emakume-kategoriako txapeldunik izan. Tiina Lillak izan zen atletismoko munduko txapelketa bat irabazi zuen lehena, eta gero etorri diren beste batzuentzako bidea ireki zuen, hala nola, Heli Rantanen lehen olinpiar txapelduna, Päivi Alafrantti edo Mikaela Ingbergen txapeldun olinpikoa izateko.

## Ibilbidea

1982: Uztailaren 29an, munduko errekorra hautsi zuen Helsinkin: 72'40 m. Hala ere, urte horretako irailean Sofía Sakorafa greziarrak 74'20 m jaurtitzea lortu zuen.
* 10. postua Europako Split Txapelketetan,
1983: Ekainaren 13an, munduko errekorra berreskuratu zuen Tamperen 74'76 m jaurtitzean. Errekor hori 1985era arte egon zen indarrean, Petra Felkek hautsi zuen arte.
* Helsinkiko Munduko Txapelketetan, bere kirol-ibilbidearen arrakastarik handiena lortu zuen, eta munduko txapelduna izan zen, azken saiakeran 70'82 metroko jaurtiketarekin.
* Denboraldi horretan, Lillakek 16 aldiz jaurti zuen 70 metrotik gora, eta ez zuen lehiaketa bakar bat ere galdu. Bere urterik onena izan zen.
1984: Zilarrezko domina lortu zuen Los Angelesko Olinpiar Jokoetan, Tessa Sanderson britainiarraren (69,56 m) atzetik 69'00 m bota zituela.
1986: 4. postua Stuttgarteko Europako Txapelketetan.
1987: 6. postua Erromako Munduko Txapelketetan.
1988: Seulgo Olinpiar Jokoetan ezin izan zen finalerako sailkatu.
1989: Lillasek bost lehiaketatan parte hartu zuen, eta emaitzak ez ziren batere onak izan.
1990: Finlandiako zazpi txapelketetako azkena irabazi zuen
* 4. postua.Atenasen egindako Europako Txapelketetan.
1991: Ez zuen lortu Tokioko Munduko Txapelketetan finalera igarotzea, izan ere, ez zuen lortu denboraldi osoan 62 metrotik igarotzea.
1992: Atletismotik erretiratu zen.

## Erreferentziak

* ↑ (Ingelesez) «Tiina Lillak Biography, Age, Height, Husband, Net Worth, Family» Celebrity Age Wiki (Noiz kontsultatua: 2023-11-13).
* ↑ (Ingelesez) «How old is Tiina Lillak» HowOld.co 1961 (Noiz kontsultatua: 2023-11-13).
* ↑ «Celebrating 40 Years of World Champs in 2023 | PRESS-RELEASES | World Athletics» worldathletics.org (Noiz kontsultatua: 2023-11-13).
* ↑ «Tiina LILLAK | Profile | World Athletics» worldathletics.org (Noiz kontsultatua: 2023-11-13).
* ↑ (Ingelesez) admin. (2020-06-07). «Tiina Lillak Age, Net Worth, Bio, Height [Updated November 2023 »] Popular Bio (Noiz kontsultatua: 2023-11-13).
* ↑ «Tiina Lillak - Bing video» www.bing.com (Noiz kontsultatua: 2023-11-13).

## Kanpo estekak

* www.sporting-heroes.net
* Datuak: Q255900
# Marja Leinonen

Ulla Marja-Leena Leinonen (Varkaus, 1946ko urtarrilaren 16a – Helsinki, 2019ko ekainaren 8a) finlandiar hizkuntzalari, itzultzaile eta irakaslea izan zen.

## Bizitza

1967an Varkausko ikastetxean graduatu ondoren, kazetaritza ikasi zuen Helsinkiko Ekonomia Eskolan (gaur egun Aalto Unibertsitateko negozio eskola). Gero Helsinkiko Unibertsitatean sartu zen, non errusiera eta hizkuntzalaritza orokorra ikasi zituen. 1975ean graduatu zen. Ondoren hiru urtez hizkuntzalaritza irakatsi zuen. 1983an doktoretza lortu zuen.
1981etik aurrera, Leinonenek Tampereko Unibertsitatean irakatsi zuen, lehenik hizkuntzalaritza orokorra eta 1985etik eslaviar hizkuntzak. 2004an erretiroa hartu zuen.
Bere tesian, errusieraren aspektu-sistemaren semantika aztertu zuen. Gainera, Finlandiako errusiarren ahozko historiaren azterketari ekin zion. Komiera ere ikasi zuen, eta lankide komiekin batera, hizkuntza horren egiturari eta eremu horretako hizkuntza-harremanei buruzko ikerketak argitaratu zituen.
Anders Johan Sjögrenen bidaia-oharrak Finlandiako Liburutegi Nazionaleko webgunean argitaratzeko proiektuan parte hartu zuen.
Erretiroa hartu ondoren, hizkuntza baltikoak ikasi zituen eta letonierazko literatura itzuli zuen finlandierara. Helsinkiko Letoniako abesbatzan ere abestu zuen.

## Erreferentziak

* 1 2 (Finlandieraz) Leisiö, Larisa. (2019). «”Tollot luulevat, että tutkimuksen pitää juosta kvartaalitalouden perässä”. Marja Leinonen 1946–2019» Virittäjä 3: 446-449. (Noiz kontsultatua: 2024-02-13).
* ↑ (Finlandieraz) Suomen professorit 1640–2007. Professoriliitto, 387 or. ISBN 978-952-99281-1-8..
* 1 2 3 4 5 (Finlandieraz) Leisiö, Larisa; Vilkuna, Maria. «Marja Leinonen 1946–2019» Helsingin Sanomat 2019-08-12 (Noiz kontsultatua: 2024-02-13).
* ↑ (Finlandieraz) «Esko Häkli: Akateemikko A. J. Sjögrenin päiväkirjat» Helmet (Noiz kontsultatua: 2024-02-13).

## Kanpo estekak

* Datuak: Q27588700
# Harri Holkeri

Harri Hermanni Holkeri (Otipää, 1937ko urtarrilaren 6a – Helsinki, 2011ko abuztuaren 7a) finlandiar politikaria izan zen. Finlandiako lehen ministroa izan zen 1987tik 1991ra.
Finlandiako Bankuko zuzendaritza-batzordeko kide izan zen 1978tik 1989ra. 1970etik 1978ra Legebiltzarreko diputatua izan zen eta 1971tik 1979ra ideologia kontserbadoreko Koalizio Nazionaleko Alderdia zuzendu zuen. 1987tik 1991ra herrialdeko lehen ministro izan zen, 2000tik 2001era Nazio Batuen Batzar Nagusiko buru izan zen eta 2003tik 2004ra Nazio Batuen Kosovoko Behin-behineko Administrazio Misioa zuzendu zuen. Ipar Irlandan Ostiral Santuko Akordioa lortzen ere lagundu zuen.
1991ko uztailaren 1ean, GSM dei bat egin zuen lehen pertsona izan zen, Nokia aparatu bat erabiliz.
* Datuak: Q273324
* Multimedia: Harri Holkeri / Q273324
# Teuvo Aura

Teuvo Ensio Aura (Ruskeala, 1912ko abenduaren 12a – Helsinki, 1999ko urtarrilaren 11) finlandiar politikaria izan zen. Finlandiako lehen ministroa izan zen 1970ean eta 1971tik 1972ra.
Hasieran Alderdi Progresista Nazionaleko kide izan zen, eta hura desegin ondoren, Liga Liberaleko buruetako bat izan zen. 1965ean Ligak bat egin zuen Alderdi Popularrarekin Alderdi Liberal Popularra osatzeko.
Barne ministroa izan zen Vieno Johannes Sukselainenen gobernuan 1957an. Urho Kekkonenen gobernuetan Merkataritza eta Industria ministro (1950-51 eta 1953) eta Justizia ministro (1951) izan zen. Gainera, Helsinkiko alkate izan zen 1968tik 1979ra.
Lehen ministro izan zen 1970eko maiatzaren 14tik uztailaren 15era eta 1971ko urriaren 29tik 1972ko otsailaren 23ra.
* Datuak: Q699071
* Multimedia: Teuvo Aura / Q699071
# Arrondo

Arrondo Ataungo auzo bat da. 2007ko urtarrilaren 1eko erroldaren arabera, auzoak 87 biztanle ditu.
Auzo hau San Martin auzoaren amaiera aldera dago, Astigarraga eta Motasororen artean. Etxebizitza bakarrez osaturik dago gehienbat, eta orain dela gutxira arte taberna batetaz ere gozatzen zuen; Rafaelenea.
Auzoko festak San Juanak ospatzeko izaten dira, ekainaren 24aren inguruan.

## Demografia eta biztanleria

Arrondoko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 87 | 76 | 60 | 57 | 58 | 55 | 64 | 87 |

## Kanpo estekak

* Datuak: Q12254158
# Maija Isola

Maija Sofia Isola (Riihimäki, 1927ko martxoaren 15a - 2001eko martxoaren 3a ), finlandiar emakume margolaria eta ehun-disenatzailea izan zen, 500 diseinu baino gehiagoren sortzailea, Unikko (Papoula) barne. Diseinu ausart eta koloretsuek Marimekko altzari eta diseinu konpainia famatu egin zuten 1960ko hamarkadan. Artista bisual gisa ere egin zuen karrera. Isolak Europa osoan egin zituen erakusketak, Bruselako Munduko Erakusketan eta Milango Triennalean barne, baita Estatu Batuetan ere. Bere lanaren atzera begirakoak Helsinkiko Diseinuaren Museoan, Londresko Victoria eta Albert Museum-en, Kopenhageko Diseinu Museoan, Ljubljanako Esloveniako Etnografia Museoan eta Minneapolis Institute of Arts-en egon ziren ikusgai. Bere diseinuak Marimekko-n saltzen jarraitzen dituzte.

## Biografia

Isola Mauno eta Toini Isolaren hiru alabetatik gazteena zen. Mauno kantuen letrak idazten zituen baserritar bat izan zen, gabon kanta herrikoi bat barne. Neskak familiako etxaldean bizi ziren eta udan baserriko lanetan laguntzen zuten. Paperezko panpinak soineko dotoreekin janzten zituzten barruko dekoratu landuak zituen panpin-etxe artisaurako.
Isolak Helsinkiko Industria Arteen Eskola Nagusian pintura ikasi zuen. 1945ean, Bigarren Mundu Gerra (Finlandia eta bere ondokoaren, Errusiaren, arteko borrokarekin) amaitu zenean, bere bizitza goitik behera aldatu zen: aita hil egin zen, eta haurdun geratu zen. 1945eko uztailaren 22an Georg Leander artista komertzialarekin ezkondu zen; haien alaba Kristina 1946ko urtarrilean jaio zen.
Bere bizitzaren zatirik handiena Finlandian bizi izan zuen eta urte batzuk ere eman zituen Frantzian, Aljerian eta Estatu Batuetan. Hiru aldiz ezkondu zen, eta bere alaba Kristina Isola ere Marimekko-ko diseinatzaile bihurtu zen, Maijarekin kolaboratzen denbora batez. Bere biloba Emma-k finlandiar konpainiarako ere diseinatu du.
* Datuak: Q455111
* Multimedia: Maija Isola / Q455111
# André Campra

André Campra, (Aix-en-Provence, 1660ko abenduaren 4an bataiatua – Versailles, 1744ko ekainaren 29a) frantziar barrokoko musikagile eta zuzendaria izan zen.
Aita italiarra zen eta musika irakatsi zion. 1674tik koruko abeslaria izan zen eta lau urte geroago elizako ikasketak hasi zituen. Arles] eta Tolosa Okzitaniako katedraletako musika-zuzendari izendatu zuten eta, 1694tik 1700era, Parisko Notre-Dame katedraleko musika-zuzendaria izan zen. Musika sakratuaren interpretazioari biolinak gehituz berritu zuen.
1697an antzerkirako musika konposatzen hasi zen eta 1700. urteaz geroztik arrakasta handiz aritu zen horretan. Ondoren, gortean, Versaillesko Errege Kaperan eta Musikako Errege Akademian karguak izan zituen.
Jean-Baptiste Lully eta Jean-Philippe Rameauren arteko opera-konpositorerik garrantzitsuena izan zen. Tragedia lirikoak eta opera-balletak konposatu zituen, baita kantatak eta musika erlijiosoa ere.

## Lanak

Eszenarako musika
* L'Europe galante, opéra-ballet (1697)
* Le carnaval de Venise, opéra-ballet (1699)
* Hésione, tragédie en musique (1700)
* Aréthuse, opéra-ballet (1701)
* Tancrède, tragédie en musique (1702)
* Les muses, opéra-ballet (1703)
* Iphigénie en Tauride, tragédie en musique (1704)
* Télémaque, tragédie en musique pastiche (1704)
* Alcine, tragédie en musique (1705)
* Hippodamie, tragédie en musique (1708)
* Les fêtes vénitiennes, opéra-ballet (1710)
* Idoménée, tragédie en musique (1712)
* Télèphe, tragédie en musique (1713)
* Énée et Didon, fête musicale (1714)
* Camille, reine des volsques, tragédie en musique (1717)
* Les âges, opéra-ballet (1718)
* Achille et Déidamie, tragédie en musique (1735)
Kantatak
* Book I 1708 – Hebe. L'Heureux jaloux. Didon. Daphne. Arion. Les femmes.
* Book II 1714 – Les Heureux Epoux, Silène, Achille oisif, La Dispute de l'Amour et de l'Hymen, La danse de Flore, Enée et Didon.
* Book III 1728 – L'heureux moment, Les caprices de l'Amour, La colère d'Achille, Les plaisirs de la campagne, Le papillon, Le jaloux, Le lys et la rose
Erlijio-musika
* Nisi Dominus (1722)
* Requiem (after 1723)
* Motets for the royal chapel (1723–1741)
* Te Deum

## Kanpo estekak

* Datuak: Q313860
* Multimedia: André Campra / Q313860
# Walter Riccomi

Walter Riccomi (Monte-Carlo, Toscana, 1950eko urtarrilaren 18a) italiar txirrindulari ohia da, profesionala 1973tik 1979ra.
Ibilbidean zehar garaipen askorik lortu ez bazuen ere, etapakako itzulietan dexente nabarmendu zen, Italiako Giroan hirutan saikatu baitzen lehenenego hamarren artean, Frantziako Tourrean behin eta Suitzako Itzulian beste behin.

## Palmaresa
### Amateurretan

1968
* Giro del Montalbano
1969
* Ricami e Confezioni Pistoiesi Kopa
* Giro delle Colline Chiantigiane
* 3. Piccolo Giro di Lombardian
1971
* Giulio Burci Kopa
* 2. Ville de Lucques garaikurrean
* 6. Girobion
1972
* Giulio Burci Kopa
* 2. Girobion
* 2. Giro delle Valli Aretinen

### Profesionaletan

1973
* 3. Pratoko Industria eta Merkataritza Sari Nagusian
* 5. Placci Kopan
1974
* 5. Apeninoetako Giroan
* 5. Lazioko Giroan
1975
* Mediterraneoko Tourreko 2 etapa (haietako bat taldekako erlojupekoa)
* Romandiako Tourreko etapa 1 (taldekako erlojupekoa)
* 2. Apeninoetako Giroan
* 4. Friuliko Giroan
* 5. Suitzako Itzulian
* 7. Italiako Giroan
1976
* Camaioreko Sari Nagusia
* Pratoko Industria eta Merkataritza Sari Nagusia
* 2. Romagnako Giroan
* 2. Toscanako Giroan
* 2. Larcianoko Industria eta Eskulangintza Sari Nagusian
* 5. Frantziako Tourrean
* 9. Italiako Giroan
* 10. Euskal Herriko Itzulian
* 10. Lombardiako Giroan
1977
* Aix-en-Provenceko Sari Nagusia
* 2. Friuliko Giroan
* 7. Italiako Giroan
* 7. Apuliako Giroan
* 7. Apeninoetako Giroan
1978
* 3. Pratoko Industria eta Merkataritza Sari Nagusian
* 4. Apeninoetako Giroan
* 6. Romagnako Giroan
* 6. Tre Valli Varesinen

## Sailkapen orokorra Itzuli Handietan

| Itzulia | 1973 | 1974 | 1975 | 1976 | 1977 | 1978 | 1979 |
| Italiako Giroa | 24. | 15. | 7. | 9. | 7. | 21. | 46. |
| Frantziako Tourra | - | - | - | 5. | - | - | - |
| Espainiako Vuelta | - | - | - | - | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Walter Riccomi - ProCyclingStats
* Datuak: Q1771607
* Multimedia: Walter Riccomi / Q1771607
# Xaloa Telebista

Xaloa Telebista 1997an sortutako herri telebista da. Gaur egun Baztan-Bertizarana-Malerreka eremuaz gain, Iruñerrian ere ari da emititzen.

## Historia

1997ko urrian hasi zen lehen irudiak emititzen. Lehenik astean behin emititzen zuen, gero abendua hilabetean astean bi aldiz hasi zen eta eguberrietako emanaldien ondotik, hau da, 1998ko urtarrila geroztik egunero emititzen hasi ziren. Euskarazko telebista zerbitzu hurbila emateko helburua izan dute hasieratik. Programazioaren barruan albistegiak, kirol saioa, elkarrizketak, erreportaiak, etab. eskaini dituzte.
Baztango udalak utzitako egoitzetan egon dira hasieratik, lehenik Elizondon eta gaur egun Oronoz-Mugairin. 3 pertsonako lantaldearekin eman zituzten lehen urratsak. Gaur egun 8 lagunetik gora aritzen dira lanean.
2013an, Nafarroako Gobernuak LTD kanalen esleipena egin zuenean, Iruñerrian emititzeko lizentzia lortu zuten, haien proiektua garatuz eta euskararen normalizazioari laguntzeko asmoz. 2014ko azaroan, Iruñerrian euskarazko tokiko telebista martxan jartzeko diru-bilketa hasi zuen Xaloak Karena crowdfunding plataformaren bidez, emisioak abenduan hasteko helburuarekin. 50.000 euro lortzea zuen xede. Abenduaren 19an, lau egunen faltan, 37.340 euro bildu zituzten. Gaur egun 38. kanaletik emititzen ari dira, eta Iruñerriko etxeen %90-etan dago ezarrita.

## Erreferentziak

* 1 2 3 «Nortzuk gara», Xaloa TB, CC
* ↑ «Xaloa telebista Iruñerrian ikusi ahal izateko diru-bilketa hasi dute», Argia, 2014-11-13, CC-BY-SA lizentzia
* ↑ «Azken egunak Xaloa Telebista diruz laguntzeko», Berria, 2014-12-19

## Kanpo estekak

* Xaloa Telebistaren webgunea
* Datuak: Q20492770
# Helmut Duckadam

Helmut Duckadam (Semlac, 1959ko apirilaren 1a – Bukarest, 2024ko abenduaren 2a) errumaniar futbol atezaina izan zen.
Semlacen jaio zen, alemaniar jatorriko familia batean. 1978an eskualdeko ligetan jokatzen hasi ondoren profesional bihurtu zen eta FC UTA Arad taldearekin fitxatu zuen. 1982an bi partida jokatu zituen Errumaniako futbol selekzio nazionalarekin eta, horren ostean, Steaua taldeak kontratatu zuen.
1986ko Europako Kopako finalean lau penalti gelditu zizkien Bartzelonako jokalariei eta Steauak txapelketa irabazi zuen. Harrezkero, "Sevillako heroi" gisa ezagutu izan da Duckadam.

## Palmaresa

Steaua București
* Errumaniako futbol liga: 1984–85, 1985–86
* Errumaniako futbol kopa: 1984–85
* Europako Futbol Kopa: 1985–86

## Kanpo estekak

* Datuak: Q311768
* Multimedia: Helmuth Duckadam / Q311768
# Sonia Sebastián

Sonia Sebastian (Espainia, 1984) film-zuzendaria, gidoilaria, produktorea eta aktorea da. Nazioartean ezaguna da Chica busca chica web seriearengatik, Espainiako lehen online seriea izan zena.

## Lan ibilbidea

Ezaguna da The Virgin of Highland Park (2022), De chica en chica (2015) eta La lista de los besos (2023) lanengatik ere.
2015ean De chica en chica izeneko film luzea zuzendu zuen.

## Filmografia

Besteak beste, lan hauexetan hartu du parte:
| Urtea | Lana | aktore | errealizadorea | produktore | eszena zuzendari | muntaia |
| 2002 | Ladridos | Jane Fonville | Bai | Bai | Bai | film laburra |
| 2004 | Cuídate de mí | | Bai | | | film luzea |
| 2004 | Elisa Guzmán | Bai | Bai | Bai | | film laburra |
| 2008-2009 | Chica busca chica | Bai | | | | telesaila |
| 2010 | Dos mujeres, un pájaro y una triste historia de amor | Bai | Bai | Bai | | film laburra |
| 2010 | La manzana | | | Bai | | film laburra |
| 2011 | Parejología 3×2 | Bai | | | | telesaila |
| 2012 | Todo es posible en el bajo | Bai | | | | telesaila |
| 2012 | Papá se ha ido | Bai | Bai | | | film laburra |
| 2015 | De chica en chica | Bai | Bai | Bai | | film luzea |
| 2017 | Indetectables | Bai | Bai | | | Telesaila |
| 2018 | Freelancers Anonymous | Bai | Bai | | | film luzea |
| 2018 | Caught 2 | | | | Bai | telefilma |

### Telesailak

* De chica en chica
* Chica busca chica
* Indetectables
* Aquí me las den todas
* Yo también (C),
* Parejología 3×2

## Erreferentziak

* ↑ (Ingelesez) «Sonia Sebastián | Director, Producer, Writer» IMDb (Noiz kontsultatua: 2024-12-05).
* ↑ «Sonia Sebastián - Rotten Tomatoes» www.rottentomatoes.com.
* ↑ (Gaztelaniaz) DanielGrimoir. «La (nueva) familia LGTB: crítica de «De chica en chica» y entrevista a Sonia Sebastián» dosmanzanas - La web de noticias LGTB (Noiz kontsultatua: 2024-12-05).
* ↑ (Gaztelaniaz) «Sonia Sebastián» El Español 2014-10-02 (Noiz kontsultatua: 2024-12-05).
* ↑ (Gaztelaniaz) «Sonia Sebastián» FilmAffinity (Noiz kontsultatua: 2024-12-05).
* ↑ (Gaztelaniaz) «Sonia Sebastián» eCartelera (Noiz kontsultatua: 2024-12-05).

## Kanpo estekak

* Sonia Sebastián Internet Movie Databaseren webgunean (Ingelesez)
* Orri ofiziala
* Datuak: Q21512065
# Italo de Zan

Italo de Zan (San Fior, Italia, 1925eko uztailaren 1a - Treviso, 2020ko martxoaren 9a) italiar txirrindularia izan zen. 1948ko Italiako Giroko 10. etapa irabazi zuen eta Milano-Torino lasterketa ere irabazi zuen 1947an.
COVID-19 gaixotasunaren 2019-2020ko pandemiaren ondorioz hil zen, Trevisoko ospitalean.

## Palmaresa

Honakoak dira bere lasterketa garrantzitsuenak:
1946
* Coppa del Rey
* 4. Lombardiako Giroan
1947
* Milan-Turin
* 3. Lombardiako Giroan
* 6. Emiliako Giroan
* 6. Milan-Mantuan
1948
* Italiako Giroko 10. etapa
* 2. Milan-Turinen
* 2. Placci Kopan
* 3. Romagnako Giroan
* 5. Milan-San Remon
1949
* Sassari-Cagliari
* Alghero Sari Nagusia
* 3. Milan-Turinen
* 4. Milan-San Remon

## Erreferentziak

* ↑ (Italieraz) «Coronavirus a Treviso, morto Italo De Zan: l'ex campione di ciclismo amico di Coppi e Bartali» www.ilmattino.it (Noiz kontsultatua: 2020-04-02).
* ↑ (Italieraz) «Coronavirus a Treviso, morto Italo De Zan: l'ex campione di ciclismo amico di Coppi e Bartali» www.ilmessaggero.it (Noiz kontsultatua: 2020-04-02).
* ↑ (Ingelesez) Archives, Cycling. «Italo De Zan» www.cyclingarchives.com (Noiz kontsultatua: 2020-04-02).
* ↑ (Ingelesez) Archives, Cycling. «Giro d'Italia 1948» www.cyclingarchives.com (Noiz kontsultatua: 2020-04-02).
* ↑ «Italo De Zan - FirstCycling.com» firstcycling.com (Noiz kontsultatua: 2020-04-02).
* ↑ www.procyclingstats.com (Noiz kontsultatua: 2020-04-02).

## Kanpo estekak

Italo de Zan - ProCyclingStats
* Datuak: Q3804395
* Multimedia: Italo De Zan / Q3804395